Artikel i Europa-Kommissionens forslag Tekst i artikel i Europa-Kommissionens forslag Det Europæiske Råds foreslåede ændring

Artikel 5, stk. 1 Midler fra EU-genopretningsinstrumentet 1. De i artikel 2 i forordning [EURI] omhandlede foranstaltninger gennemføres under denne facilitet: a) med et beløb på 334 950 000 000 EUR, jf. artikel 3, stk. 2, litra a), nr. ii), i forordning [EURI] i løbende priser, til rådighed som ikketilbagebetalingspligtig støtte, jf. dog artikel 4, stk. 4 og stk. 8, i forordning [EURI]. Disse beløb udgør eksterne formålsbestemte indtægter i henhold til finansforordningens artikel 21, stk. 5 b) med et beløb på 267 955 000 000 EUR, jf. artikel 3, stk. 2, litra b), i forordning [EURI] i løbende priser, til rådighed som lånestøtte til medlemsstaterne i henhold til artikel 12 og 13, jf. dog artikel 4, stk. 5, i forordning [EURI]. I artikel 5, stk. 1, litra a), foretages følgende ændringer: med et beløb på 312 500 000 000 EUR I artikel 5, stk. 1, litra b), foretages følgende ændringer: med et beløb på 360 000 000 000 EUR

Artikel 10 Maksimalt finansielt bidrag Der beregnes et maksimalt finansielt bidrag for hver medlemsstat med henblik på tildeling af det i artikel 5, stk. 1, litra a), omhandlede beløb under anvendelse af metoden i bilag I, på grundlag af befolkningen, reciprokværdien af bruttonationalproduktet (BNP) pr. indbygger og den relative arbejdsløshedsprocent i hver medlemsstat. I artikel 10 foretages følgende ændringer: For årene 2021-2022 skal fordelingsnøglen for forpligtelserne i forbindelse med genopretnings- og resiliensfaciliteten fastlægges i overensstemmelse med Kommissionens forslag. I fordelingsnøglen for 2023 erstattes arbejdsløshedskriteriet for 2015-2019 ligeligt af det tab i realt BNP, der er observeret i løbet af 2020, og det kumulative tab i realt BNP, der er observeret i perioden 2020-2021, og vil blive beregnet senest den 30. juni 2022.

Artikel 11 Tildeling af økonomisk støtte 1. I en periode frem til den 31. december 2022 stiller Kommissionen 334 950 000 000 EUR til rådighed til tildeling, som omhandlet i artikel 5, stk. 1, litra a). Hver medlemsstat kan indgive anmodninger op til deres maksimale finansielle bidrag, jf. artikel 10, til gennemførelse af deres genopretnings- og resiliensplaner. 2. Fra den 31. december 2022 til den 31. december 2024 kan Kommissionen, hvis der er finansielle midler til rådighed, afholde forslagsindkaldelser i overensstemmelse med tidsplanen for det europæiske semester. I den forbindelse offentliggør den en vejledende tidsplan for de forslagsindkaldelser, der skal afholdes i perioden, og angiver for den enkelte forslagsindkaldelse det beløb, der potentielt kan tildeles. Hver medlemsstat kan foreslå, at den skal modtage op til et maksimumsbeløb svarende til dens tildelingsandel af det beløb, der kan tildeles, jf. bilag I, til gennemførelse af dens genopretnings- og resiliensplan. I artikel 11, stk. 1, foretages følgendeændringer: For 70 % af de tilskud, der ydes af genopretnings- og resiliensfaciliteten, indgås der forpligtelser i 2021 og 2022. For de resterende 30 % indgås der fuldt ud forpligtelser inden udgangen af 2023. Følgende stk. 3 tilføjes: Forfinansieringen for genopretnings- og resiliensfaciliteten vil blive betalt i 2021 og bør være 10 %

Artikel 12, stk. 4 Lån 4. Lånestøtten til den berørte medlemsstats genopretnings- og resiliensplan må ikke være større end forskellen mellem de samlede omkostninger til genopretnings- og resiliensplanen (revideret, hvis det er relevant) og det maksimale finansielle bidrag omhandlet i artikel 10. Maksimumslånebeløbet for hver medlemsstat må ikke overstige 4,7 % af medlemsstatens bruttonationalindkomst. I artikel 12, stk. 4, foretages følgende ændringer: Det maksimale lånevolumen for hver medlemsstat vil som regel ikke overstige 6,8 % af dens BNI.

Artikel 14, stk. 1 Støtteberettigelse 1. Med henblik på forfølgelsen af målene i artikel 4 udarbejder medlemsstaterne genopretnings- og resiliensplaner. Disse planer skal redegøre for den berørte medlemsstats reform- og investeringsdagsorden for de næste fire år. Genopretnings- og resiliensplaner, der er berettiget til finansiering under dette instrument, skal indeholde foranstaltninger til gennemførelse af reformer og offentlige investeringsprojekter gennem en samlet pakke. I artikel 14, stk. 1, foretages følgende ændringer: Medlemsstaterne skal udarbejde nationale genopretnings- og resiliensplaner, der fastlægger den pågældende medlemsstats reform- og investeringsdagsorden for årene 2021-2023. Planerne vil blive gennemgået og tilpasset efter behov i 2022 for at tage hensyn til den endelige tildeling af midler for 2023.

Artikel 16, stk. 1 Kommissionens vurdering 1. Ved vurderingen af genopretnings- og resiliensplanen samarbejder Kommissionen tæt med den berørte medlemsstat. Kommissionen kan fremsætte bemærkninger eller anmode om supplerende oplysninger. Den berørte medlemsstat fremlægger de ønskede supplerende oplysninger og kan om nødvendigt ændre planen, inden den indgives officielt. Følgende afsnit tilføjes: Kriterierne for overensstemmelse med de landespecifikke henstillinger samt styrkelse af medlemsstatens vækstpotentiale, jobskabelse og økonomiske og sociale resiliens kræver det højeste antal vurderingspoint Et effektivt bidrag til den grønne og digitale omstilling vil også være en forudsætning for en positiv vurdering.

Artikel 17, stk. 1 Kommissionens afgørelse 1. Kommissionen træffer afgørelse senest fire månederefter medlemsstatens officielle indgivelse af genopretnings- og resiliensplanen ved hjælp af en gennemførelsesretsakt. Hvis Kommissionens vurdering af en genopretnings- og resiliensplan er positiv, fastsættes det i afgørelsen, hvilke reformer og investeringsprojekter medlemsstaten skal gennemføre, herunder delmål og slutmål, og det finansielle bidrag, der tildeles henhold til artikel 11. I artikel 17, stk. 1, foretages følgende ændringer: Genopretnings- og resiliensplanerne vurderes af Kommissionen inden for to måneder efter indgivelsen. Følgende afsnit tilføjes: Vurderingen af genopretnings- og resiliensplanerne skal godkendes af Rådet med kvalificeret flertal på forslag af Kommissionen ved en gennemførelsesretsakt, som Rådet bestræber sig på at vedtage inden for fire uger efter at have modtaget forslaget.

Artikel 19, stk. 3 Regler for betaling, suspension og annullation af finansielle bidrag 3. Efter at den berørte medlemsstat har opfyldt de relevante delmål og slutmål som angivet i den genopretnings- og resiliensplan, som er godkendt ved Kommissionens gennemførelsesretsakt, forelægger den Kommissionen en behørigt begrundet anmodning om betaling af det finansielle bidrag og, hvis det er relevant, af lånetranchen. Medlemsstaten kan indgive sådanne betalingsanmodninger til Kommissionen to gange årligt. Kommissionen vurderer senest to måneder efter modtagelsen af anmodningen, om de relevante delmål og slutmål som angivet i den afgørelse, der er omhandlet i artikel 17, stk. 1, er gennemført på tilfredsstillende vis. I forbindelse med vurderingen skal der også tages hensyn til den i artikel 17, stk. 6, omhandlede operationelle ordning. Kommissionen kan bistås af eksperter. Hvis Kommissionens vurdering er positiv, vedtager den en afgørelse om tilladelse til udbetaling af det finansielle bidrag i overensstemmelse med finansforordningen. Følgende afsnit tilføjes: En positiv vurdering af betalingsanmodninger vil være betinget af, at de relevante delmål og slutmål opfyldes på tilfredsstillende vis. Kommissionen anmoder om en udtalelse fra Det Økonomiske og Finansielle Udvalg vedrørende den tilfredsstillende opfyldelse af de relevante delmål og slutmål. Det Økonomiske og Finansielle Udvalg bestræber sig på at opnå konsensus. Hvis der exceptionelt er en eller flere medlemsstater, der mener, at der er er alvorlige afvigelser fra tilfredsstillende opfyldelse af de relevante delmål og slutmål, kan de anmode formanden for Det Europæiske Råd om at forelægge sagen for det næste Europæiske Råd. Kommissionen vedtager en afgørelse om vurderingen af tilfredsstillende opfyldelse af de relevante delmål og slutmål og om godkendelse af betalingerne efter undersøgelsesproceduren. Hvis sagen er blevet forelagt for Det Europæiske Råd, vil der ikke blive truffet kommissionsafgørelse om tilfredsstillende opfyldelse af delmål og slutmål og om godkendelse af betalingerne, før det næste Europæiske Råd har drøftet sagen udtømmende. Denne proces tager som regel ikke længere end tre måneder, efter at Kommissionen har anmodet Det Økonomiske og Finansielle Udvalg om at afgive udtalelse. Denne proces vil være i overensstemmelse med artikel 17 i TEU og artikel 317 i TEUF.